ΕΦΟΡΕΙΑ ΑΡΧΑΙΟΤΗΤΩΝ ΚΕΡΚΥΡΑΣ

**ΔΕΛΤΙΟ ΤΥΠΟΥ**

Το Εργαστήριο Παλαιάς Μουσικής του Τμήματος Μουσικών Σπουδών του Ιονίου Πανεπιστημίου και η Εφορεία Αρχαιοτήτων Κέρκυρας, στο πλαίσιο εορτασμού των τριάντα χρόνων από την ίδρυση του Τμήματος Μουσικών Σπουδών, θα παρουσιάσουν την Πέμπτη 27 Απριλίου 2023 και ώρα 12.00 στο Αρχαιολογικό Μουσείο Κέρκυρας την μουσική εκδήλωση

**«Μια ιστορία του φλάουτου:   
από την Αρχαιότητα στον 21ο αιώνα»**

Η συναυλία της τάξης ιστορικών φλάουτων του Τμήματος Μουσικών Σπουδών περιλαμβάνει έργα των J. Walther, G. P. Telemann, W. de Fesch, Λ. Σακελλαρίδη, Π. Δημόπουλου από την Αρχαιότητα, την Αναγέννηση και το Μπαρόκ μέχρι και σήμερα.

Θα παρουσιαστούν διάφορα είδη της οικογένειας του φλάουτου με ράμφος και του πλάγιου φλάουτου.

Υπεύθυνος καθηγητής: Δημήτρης Κούντουρας, φλάουτο με ράμφος και τραβέρσο

Φλάουτο με ράμφος και φλάουτο τραβέρσο: Κατερίνα Κτενιαδάκη, Αλκίνοος Παπαγιανέλλης, Φωτεινή Σταυρούδη, Χριστίνα Τανή

Απαγγελία: Θανάσης Μαρκίδης

Η είσοδος για το κοινό θα είναι ελεύθερη.